Rafael Cabral

Rafael Cabral Barbosa (sündinud 20. mail 1990 Sorocabas) on Brasiilia jalgpallur, kes mängib väravavahina Brasiilia esiliigaklubis Cruzeiro.

2003. aastal liitus ta Santose noortesüsteemiga. Santose põhimeeskonnas debüteeris ta 2010. aastal ja kerkis samal aastal klubi esiväravavahiks. Santosega tuli ta kolm korda São Paulo osariigi meistriks, võitis 2010. aastal Brasiilia karikavõistlused, 2011. aastal Copa Libertadorese ja 2012. aastal Lõuna-Ameerika superkarika.

2013. aasta juunis siirdus ta Itaalia kõrgliigaklubisse Napoli. Napolis oli ta enamasti varuväravavahi rollis, kuid olid hooajal 2014/15 klubi põhiväravavaht 2014. aasta detsembris tõrjus ta Itaalia superkarikafinaalis penaltiseerias Juventuse mängija Simone Padoini penalti, millega tuli Napoli superkarika võitjaks.

2018. aasta juulis sõlmis ta lepingu Itaalia kõrgliigaklubiga Sampdoria, kuid hooajal 2018/19 oli ta ka seal varuväravavahi rollis ja 2019. aasta augustis tema leping klubiga osapoolte kokkuleppel lõpetati.

2019. aasta augustis sõlmis ta kolmeaastase lepingu Inglismaa esiliigaklubiga Reading."Rafael joins Royals ranks". readingfc.co.uk. Reading F.C. 6.8.2019. Vaadatud 3.7.2022 Hooaegadel 2019/20 ja 2020/21 oli ta Readingi esiväravavaht. 2020. aastal valiti Rafael Readingi hooaja parimaks mängijaks.

2022. aasta jaanuaris naasis Rafael pärast üheksat aastat Euroopas Brasiiliasse, sõlmides kaheaastase lepingu Cruzeiroga.

Brasiilia jalgpallikoondises tegi Rafael debüüdi 30. mail 2012 mängus USA vastu. Pärast seda mängis ta Brasiilia koondises veel kaks korda.

 Saavutused 
Santos
Campeonato Paulista: 2010, 2011, 2012
Copa do Brasil: 2010
Copa Libertadores: 2011
Recopa Sudamericana: 2012
Napoli
Coppa Italia: 2013–14
Supercoppa Italiana: 2014

 Viited 

Kategooria:Brasiilia jalgpallurid
Kategooria:Santos FC mängijad
Kategooria:SSC Napoli mängijad
Kategooria:UC Sampdoria mängijad
Kategooria:Reading FC mängijad
Kategooria:Cruzeiro Esporte Clube mängijad
Kategooria:Serie A mängijad
Kategooria:The Championshipi mängijad
Kategooria:Sündinud 1990